Ir-Regolament tal-Kummissjoni (KE) Nru 87/1999
Ta’ l-14 ta’ Jannar 1999
li jemenda Regolament (KEE) Nru 1722/93 li jistabbilixxi regoli dettaljati għall-applikazzjoni tar-Regolamenti tal-Kunsill (KEE) Nru 1766/92 u (KEE) Nru 1418/76 dwar ir-rifużjonijiet għall-produzzjoni fis-setturi taċ-ċereali u r-ross rispettivament
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jwaqqaf il-Komunità Ewropea,
Wara li kkunsidrat ir-Regolament tal-Kunsill (KEE) Nru 1766/92 tat-30 ta’ Ġunju 1992 dwar l-organizzazzjoni komuni tas-suq taċ-ċereali [1], kif emendat l-aħħar bir-Regolament tal-Kummissjoni (KE) Nru 923/96 [2], u b’mod partikolari l-Artikolu 7(3) tiegħu,
Wara li kkunsidrat ir-Regolament tal-Kunsill (KE) Nru 3072/95 tat-22 ta’ Diċembru 1995 dwar l-organizzazzjoni komuni tas-suq tar-ross [3], kif emendat l-aħħar bir-Regolament (KE) Nru 2072/98 [4], u b’mod partikolari l-Artikolu 7 tiegħu,
Billi l-Annessi I u II tar-Regolament tal-Kummissjoni (KEE) Nru 1722/93 [5], kif emendat l-aħħar bir-Regolament (KE) Nru 1011/98 [6], jelenkaw il-prodotti li għalihom jintuża l-lamtu li jibbenefikaw minn rifużjonijiet tal-produzzjoni u l-lamti bażiċi u/jew derivattivi tagħhom li jistgħu jintużaw; billi ċerti kodiċi NM u d-deskrizzjonijiet rilevanti f’dawk l-Annessi m’għadhomx jikkorrespondu ma’ l-Anness I tar-Regolament tal-Kunsill (KEE) Nru 2658/87 tat-23 ta’ Lulju 1987 dwar in-nomenklatura tariffarja u ta’ l-istatistika u dwar it-Tariffa Doganali Komuni [7], kif emendata l-aħħar bir-Regolament tal-Kummissjoni (KE) Nru 2261/98 [8];
Billi l-Annessi tar-Regolament (KEE) Nru 1722/93 għandhom jiġu emendati skond dan;
Billi l-miżuri stabbiliti f’dan ir-Regolament huma skond l-opinjoni tal-Kumitat ta’ Tmexxija għaċ-Ċereali,
ADOTTAT DAN IR-REGOLAMENT:
Artikolu 1
L-Annessi I u II tar-Regolament (KEE) Nru 1722/93 qed jiġu minnufih issostitwiti bit-test fl-Anness ta’ dan ir-Regolament.
Artikolu 2
Dan ir-Regolament għandu jidħol fis-seħħ fis-seba’ jum wara dak tal-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu japplika direttament fl-Istati Membri kollha.
Magħmul fi Brussel, fl-14 ta’ Jannar 1999.